אריה יאס

יאס בתוכנית "ממעמקים" עם "מסטר קוורטט"
אריה יאס (10 באוגוסט 1946 – 31 בדצמבר 2023) היה במאי תיאטרון וטלוויזיה, איש תקשורת, שחקן, עיתונאי, מפיק, יזם, מנחה, עורך ומחזאי ישראלי.

==ביוגרפיה==
אריה יאס נולד בפולין. הוריו, ניצולי שואה, עלו לארץ בשנת 1950 והשתקעו בקריית מוצקין.

את שירותו הצבאי עשה בלהקת פיקוד מרכז. עם סיום השירות הצבאי, נסע ללמוד בבלגיה, באוניברסיטת בריסל, במגמת תקשורת, תיאטרון ועיתונות. סיים את לימודיו שם בהצטיינות יתרה. לאחר סיום לימודיו, נשאר באירופה, ובמשך כשני עשורים כתב וביים הצגות תיאטרון ברחבי אירופה ובארצות הברית. בהמשך, הסב את עיסוקו לבמאי ומפיק טלוויזיה. יאס הפיק, ביים, יזם, הנחה וערך תוכניות תרבות, דרמה, וסרטי תעודה, אשר עוסקים באופן מגוון בתרבות בישראל ובעולם. במשך כמה עשורים שימש מנהל מחלקת הדרמה בטלוויזיה הישראלית ואחראי על תוכניות התרבות בערוץ 33.

כבמאי ומפיק, יאס היה הראשון אשר העלה מחזות של יהושוע סובול ומחזאים ישראלים אחרים באירופה ובארצות הברית.

בשנת 2014 זכה בתואר "אחד ממאה האנשים המשפיעים ביותר על התרבות הישראלית", על ידי עיתון הארץ.
יאס בתוכנית הטלוויזיה "ממעמקים" עם [[יניב ד'אור]]
בשנת 1994 שימש יאס כמנהל להקת המחול "קול ודממה" של הכוריאוגרף משה אפרתי. משנת 1995 שימש כיו"ר הוועד המנהל של הלהקה.

יאס שם דגש על היצירה המוזיקלית המקורית ועל אירועי המוזיקה בארץ, וחשף אותם במסגרת תוכניות הטלוויזיה אשר הפיק, הנחה וערך את "קראתי לך" ו"קפה תיאטרון". הוא הפיק את תוכנית ה"רדיוויזיה" הראשונה בישראל ובעולם, "ממעמקים - דה פרפונדיס", ובכך אף הביא את איגוד השידור האירופי להקים את האתר המיוחד "EURORADIO2SEE", "הרדיו הוויזואלי".

יאס בתוכנית ה"רדיווויזיה" "ממעמקים" עם [[צחי הלוי]]
מבין התוכניות שהושמעו לראשונה ב"ממעמקים" ואשר שודרו בו זמנית בכל העולם ניתן למנות את "על מוזיקה ורוחניות" עם יניב ד'אור, לורן שחאדה, אלינוער מואב, אנסבל ראלי מרגלית ואנסמבל דיוואן; "על גדות הים התיכון" עם מנואל אראוז'ו מפורטוגל, אשוט אגסריאן ואשחן גספריאן; 'לא אמות - כי אחיה' עם קרן הדר, יניב ד'אור ואנסמבל הקאמרטה הישראלית; "דהארמה" מאת ובניצוחו של גיל שוחט, בהשתתפות מירה עוואד, ברכה קול ועדי עטרי; ו"הסימפוניה היהודית" עם ליונל סטולרו והתזמורת הקיבוצית נתניה. התוכנית העלתה את תחנת הרדיו למעמד בינלאומי שלא היה כמותו לאף מוסד תרבותי בארץ, כאשר גם זכה בפרס השני ב"ורד הזהב", "La ROSE D'OR מטעם איגוד השידור האירופי.

יאס יזם, ערך, והנחה את התוכנית הייחודית "סקאלה" אשר הייתה תוכנית תרבות רחבת היקף. התוכנית ארכה שלוש וחצי שעות, שודרה במשך עשר שנים בערב שבת, והוקדשה בכל פעם ליוצר אחד, לאירוע תרבותי, או למוסד תרבותי.
אריה יאס עם [[אלינוער מואב]]

יאס לקבוצת יוצרים אמנים פלסטיים ויזם יחד עמם קבוצת מיצג 'או-ווהא'. האמנים: נורית צדרבוים, משה פרלמן, גלעד ממן ואריה יאס, יוצרים מיצגים רב תחומיים ורב ממדיים. קבוצת 'או-ואהה' מבקשת להצביע על ה'אין תרבות' באמצעות ה'יש תרבות'. במיצג משלבים מופע אודיו ויזואלי רב-ממדי, הופעה חיה, ציור, טקסטים, צילום וקטעי מוזיקה חיים.
אריה יאס מנחה את התוכנית "ממעמקים" בשידור חי מ[[אוניברסיטת חיפה]]

בשנת 2012 מונה למנהל תחנת "קול המוסיקה". עשרות מבכירי המוסדות המוזיקליים בישראל, ראשי תזמורות ואקדמיות וחתני פרס ישראל, דרשו לבטל את מינוי, הואיל ואינו עומד בתנאי הראשון והמכריע לכישורים הנדרשים ממנהל קול המוסיקה: "ידע והבנה מעמיקה בתחום המוזיקה בכלל ובמוזיקה הקלאסית בפרט". באוקטובר 2013, במועד הגעתו לפרישה, הודח, בהחלטת הוועד המנהל של רשות השידור, ולאחר פשרה, נשאר בתפקיד עד אפריל 2014.

לאחר שנים של עבודה בתפקידים ממלכתיים, כמנהל מחלקת הדרמה בערוץ הראשון ומנהל קול המוסיקה, חזר לתיאטרון כבמאי.

בערוב ימיו היה פעיל בזירה הציבורית בעיר מגוריו, קריית מוצקין, ואף נכלל ברשימת "רוח חדשה במוצקין" למועצת העיר בבחירות לרשויות המקומיות שנקבעו לבסוף למועד לאחר פטירתו.

נפטר לאחר מאבק של כמה חודשים במחלת הסרטן, ב-31 בדצמבר 2023. הובא למנוחות בבית עלמין "צור שלום" שבקריית ביאליק.

== מחזות ומופעים שיצר ==

== קישורים חיצוניים ==

* 
* 
* [http://www.habama.co.il/Pages/Description.aspx?ArticleId=3594&Subj=1&Area=1 הבמה - על 'סילוטאות', בעיבוד ובימוי אריה יאס ומיערי, בקאמרי]
* [http://www.habama.co.il/Pages/Event.aspx?Subj=1&Area=1&EventID=13232 הבמה - 'סילואטות', יוצרים : אריה יאס, מיערי ופביאן פיטוסי, משחק רועי מליח רשף, הקאמרי]
* [http://www.yaffo.co.il/article_e.asp?id=897 עכבר העיר - 'וידוי של זונה פוליטי, כתב ומשחק עפיף שליוט, בימוי אריה יאס, פסטיבל תיאטרונטו]
* [http://www.yaffo.co.il/article_e.asp?id=897 פורטל יפו - פסטיבל תיאטרונטו 2010 - על ההצגות המתחרות (וידוי של זונה פוליטי)]
* [https://www.youtube.com/user/royasaf10gmailcom התוכנית 'קראתי לך', 'להיות שחקן עם רועי אסף', טלוויזיה, ערוץ 33, יוטיוב]
* 
* 
* [http://www.midnighteast.com/mag/?p=4206 Midnight East - על "וידויו של זונה פוליט"]
* נורית צדרבוים, [https://www.youtube.com/watch?v=ROElmypyVzs "רואים את הצלילים"] - סרטון המתעד רגעים מתוך פרויקט 'ממעמקים' תוכנית הרדיוויזיה, קול ישראל והערוץ ה-1

== הערות שוליים ==

קטגוריה:אמנים ישראלים
קטגוריה:מפיקים ישראלים
קטגוריה:מחזאים ישראלים
קטגוריה:מנהלי קול המוסיקה
קטגוריה:ישראלים ילידי פולין
קטגוריה:חברי להקת פיקוד המרכז
קטגוריה:קריית מוצקין: אישים
קטגוריה:אישים הקבורים בבית הקברות צור שלום
קטגוריה:ישראלים שנולדו ב-1946
קטגוריה:ישראלים שנפטרו ב-2023